b'\n_START_ARTICLE_\nJeruzalem\n_START_SECTION_\nLega\n_START_PARAGRAPH_\nMesto le\xc5\xbei na vro\xc4\x8dih tleh. \xc4\x8cezenj poteka razmejitvena \xc4\x8drta med Izraelom in Zahodnim bregom, znana kot Zelena \xc4\x8drta, dolo\xc4\x8dena leta 1949. Po zmagi Izraela v \xc5\xa1estdnevni vojni leta 1967 ta dr\xc5\xbeava nadzoruje celotno mesto in ga zahteva v svojo posest. Po izraelskem zakonu je Jeruzalem glavno mesto Izraela in sredi\xc5\xa1\xc4\x8de Jeruzalemskega okro\xc5\xbeja. V njem je sede\xc5\xbe vlade, ima pa tudi druge funkcije glavnega mesta. \xc5\xa0tevilne dr\xc5\xbeave izraelskih zahtev po vsem ali po delu mesta ne priznavajo, kar ka\xc5\xbeejo tako, da imajo svoja veleposlani\xc5\xa1tva drugje, denimo v Tel Avivu. Palestinci ravno tako zahtevajo, naj bo Jeruzalem prestolnica njihove bodo\xc4\x8de dr\xc5\xbeave.'